**Bilag 1 – Budget for cafémøder og temaaftener 2024**

Der kan være udgifter forbundet med at holde cafémøder og temaaftener. Fx til kaffe, forplejning, eller leje af lokale. Udgifterne dækkes af projektet. Ligeledes dækkes værternes transport til og fra kurser, temaaftener og cafémøder af projektet. Se Refusionsblanket 2024 https://www.nyre.dk/aktiv-i-nyreforeningen/

Ved mindre beløb laves et udlæg, kvitteringen gemmes og en beskrivelse (refusionsblanketten) sendes til Nyreforeningens økonomimedarbejder på mail [faktura@nyre.dk](mailto:faktura@nyre.dk).

Ved større beløb rekvireres en faktura på beløbet, der skal betales. Denne sendes til [faktura@nyre.dk](mailto:faktura@nyre.dk). Projektledere skal være cc på disse mails, mail: [lh@nyre.dk](mailto:lh@nyre.dk) og [mt@nyre.dk](mailto:mt@nyre.dk)

I nedenstående er lavet et budget du som vært for et Nyrefællesskab skal holde dig til i forbindelse med afholdelse af cafémøder og temaaftener. Budgettet gælder frem til 30. september 2024, som er det tidspunkt projektperioden slutter.

Temaaftener holdes regionalt, så er der flere fællesskaber i en region, bør temaaftener holdes sammen. De landsdækkende grupper kan holde temaaftener alene, men er også velkomne til at gå sammen med andre grupper.

|  |  |  |  |
| --- | --- | --- | --- |
| **Cafémøder** | | | |
| **Udgiftspost** | **Pris** | **Betaling** | **Bemærkning** |
| Forplejning og evt. lokaleleje til et cafémøde ved max. 5 møder inden 30.09 2024 | 600 kr. pr. møde dog max 100 kr. pr. tilmeldte deltager. | Udlæg |  |
| **Temaaftener** | | | |
| **Udgiftspost** | **Pris** | **Betaling** | **Bemærkning** |
| Forplejning og lokaleleje | 6.000 kr. pr. temaaften. | Udlæg, faktura | Flere Nyrefællesskaber kan slå sig sammen for at få mere ud af pengene. |
| Ekstern oplægsholder | 5.000 kr. pr. temaaften. | Faktura |  |